Direktiva Komisije 2002/79/ES

z dne 2. oktobra 2002

o spremembi prilog k direktivam Sveta 76/895/EGS, 86/362/EGS, 86/363/EGS in 90/642/EGS o določitvi najvišjih mejnih vrednosti ostankov nekaterih pesticidov v in na žitih, živilih živalskega izvora in nekaterih proizvodih rastlinskega izvora, vključno s sadjem in zelenjavo

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/895/EGS z dne 23. novembra 1976 o določanju najvišjih mejnih vrednosti ostankov pesticidov v in na sadju in zelenjavi [1], kakor je bila nazadnje spremenjena z Direktivo Komisije 2002/71/ES [2], in zlasti člena 5 Direktive,

ob upoštevanju Direktive Sveta 86/362/EGS z dne 24. julija 1986 o določanju najvišjih mejnih vrednosti ostankov pesticidov v in na žitih [3], kakor je bila nazadnje spremenjena z Direktivo Komisije 2002/76/ES [4], in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi najvišjih mejnih vrednosti ostankov pesticidov v in na živilih živalskega izvora [5], kakor je bila nazadnje spremenjena z Direktivo 2002/71/ES, in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi najvišjih mejnih vrednosti ostankov pesticidov v in na proizvodih rastlinskega izvora, vključno s sadjem in zelenjavo [6], kakor je bila nazadnje spremenjena z Direktivo 2002/76/ES, in zlasti člena 7 Direktive,

ob upoštevanju naslednjega:

(1) Priloge k direktivam 76/895/EGS, 86/362/EGS, 86/363/EGS in 90/642/EGS sestavljajo seznami ostankov pesticidov in njihove najvišje mejne vrednosti.

(2) Ob ponovni proučitvi razpoložljivih podatkov je bilo ugotovljeno, da obstaja dovolj informacij, ki omogočajo določitev najvišjih mejnih vrednosti ostankov nekaterih pesticidov, in sicer abamektina, azociklotina, bioresmetrina, bifentrina, bitertanola, bromopropilata, klofentezina, ciromazina, ciheksatina, fenpropimorfa, flucitrinata, heksakonazola, metakrifosa, miklobutanila, penkonazola, prokloraza, profenofosa, resmetrina, tridemorfa, triadimefona in triadimenola.

(3) Ostanki pesticidov se lahko pojavijo v hrani živalskega izvora kot rezultat kmetijske prakse. Upoštevati je treba ustrezne podatke, pridobljene iz registrirane uporabe pesticidov in iz nadzorovanih poskusov in študij krmljenja živali.

(4) Razpoložljive informacije so bile pregledane. Za številne kombinacije pesticid/kmetijski proizvod je dovolj podatkov, da omogočajo izračun najvišje mejne vrednosti, pri kateri lahko ostanek zadevnega pesticida štejemo za varnega za zdravje ljudi. Če ta vrednost presega spodnjo mejo analitične določitve, je za najvišjo mejno vrednost primerno določiti izračunano vrednost. Za nekatere kombinacije razpoložljive informacije niso ustrezne in je primerno za najvišje mejne vrednosti ostankov določiti spodnjo mejo analitične določitve. Za druge postavke so informacije ustrezne, vendar kažejo, da bi določitev najvišje mejne vrednosti ostankov nad spodnjo mejo analitične določitve lahko pripeljala do nesprejemljive, akutne ali kronične izpostavitve potrošnikov ostankom. V takih primerih je primerno za najvišjo mejno vrednost ostankov določiti spodnjo mejo analitične določitve.

(5) Doživljenjska izpostavljenost potrošnikov in njihova akutna izpostavljenost tem pesticidom prek prehrambnih proizvodov, ki bi lahko vsebovali ostanke teh pesticidov, je bila ocenjena in ovrednotena skladno s postopki in prakso Skupnosti ob upoštevanju smernic, ki jih je objavila Svetovna zdravstvena organizacija [7]. Za abamektin so bile najvišje mejne vrednosti ostankov določene skladno z Uredbo Sveta (EGS) št. 2377/990 [8], kakor je bila nazadnje spremenjena z Uredbo Komisije (ES) št. 1752/2002 [9], na podlagi uporabe veterinarskih medicinskih proizvodov, ki vsebujejo isto snov, za zdravljenje živalskih vrst, ki se uporabljajo za hrano (Uredba Komisije (ES) št. 3425/93 [10]). Upoštevana je bila ta uporaba in ovrednotenje sprejemljivega dnevnega vnosa, ki jo je zagotovil Odbor za veterinarske medicinske proizvode, na katerem temeljijo te najvišje mejne vrednosti ostankov. Zaključeno je bilo, da najvišje mejne vrednosti ostankov, predlagane v tej direktivi, ne vodijo do prekoračitev sprejemljivih dnevnih vnosov ali akutnih toksičnih učinkov.

(6) Da bi zagotovili ustrezno zaščito potrošnikov pred izpostavljenostjo ostankom v ali na proizvodih, na katerih uporaba ni bila registrirana, je razumno najvišje mejne vrednosti ostankov določiti na spodnji meji analitične določitve za vse take proizvode, zajete v direktivah 86/362/EGS, 86/363/EGS in 90/642/EGS.

(7) Ustrezno je torej treba spremeniti priloge k direktivam 86/362/EGS, 86/363/EGS in 90/642/EGS.

(8) Prek Svetovne zdravstvene organizacije so bili za mnenje o vrednostih, predlaganih v tej direktivi, vprašani poslovni partnerji Skupnosti, njihove pripombe v zvezi s temi vrednostmi pa so bile upoštevane.

(9) Upoštevana so bila mnenja Znanstvenega odbora za rastline in zlasti nasveti in priporočila glede varstva potrošnikov prehrambnih pridelkov, tretiranih s fitofarmacevtskimi sredstvi [11].

(10) Ukrepi, predvideni v tej direktivi, so skladni z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

V Prilogi II k Direktivi 76/895/EGS se črta postavka v zvezi z "bromopropilatom".

Člen 2

V delu A Priloge II k Direktivi 86/362/EGS se dodajo najvišje mejne vrednosti ostankov pesticidov za abamektin, azociklotin in ciheksatin, bifentrin, bitertanol, bromopropilat, klofentezin, ciromazin, ciheksatin, fenpropimorf, flucitrinat, heksakonazol, metakrifos, miklobutanil, penkonazol, prokloraz, profenofos, resmetrin in bioresmetrin, tridemorf, triadimefon in triadimenol, naštete v Prilogi I k tej direktivi.

Člen 3

Priloga II k Direktivi 86/363/EGS se spremeni:

(a) v delu A se dodajo najvišje mejne vrednosti ostankov pesticidov za abamektin, bifentrin, bitertanol, bromopropilat, ciromazin, flucitrinat, metakrifos, penkonazol, prokloraz, profenofos, resmetrin in bioresmetrin, tridemorf, triadimefon in triadimenol, naštete v Prilogi II k tej direktivi;

(b) v delu B se dodajo najvišje mejne vrednosti ostankov pesticidov za azociklotin in ciheksatin, fenpropimorf, klofentezin in miklobutanil, naštete v Prilogi III k tej direktivi.

Člen 4

Priloga II k Direktivi 90/642/EGS se spremeni:

(a) dodajo se najvišje mejne vrednosti ostankov pesticidov za abamektin, azociklotin in ciheksatin, bifentrin, bitertanol, bromopropilat, klofentezin, ciromazin, fenpropimorf, flucitrinat, heksakonazol, metakrifos, miklobutanil, penkonazol, prokloraz, profenofos, resmetrin in bioresmetrin, tridemorf, triadimefon in triadimenol, naštete v Prilogi IV k tej direktivi;

(b) najvišja mejna vrednost ostankov pesticidov za etion v čaju se zamenja s 3 mg/kg.

Člen 5

1. Države članice sprejmejo zakone in druge predpise, potrebne za uskladitev s členom 4(b) te direktive najpozneje do 31. decembra 2002. O tem takoj obvestijo Komisijo.

Te predpise uporabljajo od 1. januarja 2003.

2. Države članice sprejmejo zakone in druge predpise, potrebne za uskladitev s členi 1, 2 in 3 in členom 4(a) do 31. maja 2003. O tem takoj obvestijo Komisijo.

Te predpise uporabljajo od 1. avgusta 2003.

3. Države članice se v sprejetih predpisih iz odstavkov 1 in 2 sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 6

Ta direktiva začne veljati sedmi dan po objavi v Uradnem listu Evropskih skupnosti.

Člen 7

Ta direktiva je naslovljena na države članice.

V Bruslju, 2. oktobra 2002

Za Komisijo

David Byrne

Član Komisije

[1] UL L 340, 9.12.1976, str. 26.

[2] UL L 225, 22.8.2002, str. 21.

[3] UL L 221, 7.8.1986, str. 37.

[4] UL L 240, 7.9.2002, str. 45.

[5] UL L 221, 7.8.1986, str. 43.

[6] UL L 350, 14.12.1990, str. 71.

[7] Smernice za napovedovanje vnosa ostankov pesticidov s hrano (revidirane), ki jih je pripravil GEMS/Program prehrane v sodelovanju z Odborom Codexa za ostanke pesticidov in objavila Svetovna zdravstvena organizacija leta 1997 (WHO/FSF/FOS/97.7).

[8] UL L 224, 18.8.1990, str. 1.

[9] UL L 264, 2.10.2002, str. 18.

[10] UL L 312, 15.12.1993, str. 12.

[11] SCP/RESI/021; SCP/RESI/024.

--------------------------------------------------

PRILOGA I

Ostanki pesticidov | Najvišje mejne vrednosti v mg/kg |

Abamektin (vsota avermektina B1a, avermektina B1b in delta-8,9 izomera avermektina B1a) | 0,01 |

Azociklotin in ciheksatin (vsota azociklotina in ciheksatina, izražena kot ciheksatin) | 0,05 |

Bifentrin | 0,5 pšenica, ječmen, oves, tritikala 0,05 druga žita |

Bitertanol | 0,05 |

Bromopropilat | 0,05 |

Klofentezin (vsota vseh sestavin, ki vsebujejo 2-klorobenzoilno frakcijo, izraženo kot clofentezin) | 0,02 |

Ciromazin | 0,05 |

Fenpropimorf | 0,5 ječmen, pšenica, oves, rž, pira, tritikala 0,05 druga žita |

Flucitrinat (izražen kot flucitrinat, vsota izomerov) | 0,05 |

Heksakonazol | 0,02 |

Metakrifos | 0,05 |

Miklobutanil | 0,02 |

Penkonazol | 0,05 |

Prokloraz (vsota prokloraza in njegovih metabolitov, ki vsebujejo 2,4,6-triklorofenolno frakcijo, izraženo kot prokloraz) | 1 oves, ječmen 0,5 tritikala, pšenica, rž 0,05 druga žita |

Profenofos | 0,05 |

Resmetrin, vključno z drugimi mešanicami sestavnih izomerov (vsota izomerov) | 0,05 |

Tridemorf | 0,2 oves, ječmen 0,05 druga žita |

Triadimefon in triadimenol (vsota triadimefona in triadimenola) | 0,2 pšenica, ječmen, oves, rž, tritikala 0,1 druga žita |

--------------------------------------------------

PRILOGA II

Ostanki pesticidov | Najvišje mejne vrednosti v mg/kg (ppm) |

V maščobi, vsebovani v mesu, mesnih izdelkih, drobovini in živalskih maščobah, naštetih v Prilogi I pod oznakami KN ex0201, 0202, 0203, 0204, 02050000, 0206, 0207, ex0208, 020900, 0210, 160100 in 1602 | V surovem kravjem mleku in polnomastnem kravjem mleku, naštetem v Prilogi I pod oznakami KN 0401; za druga živila v oznakah KN 0401, 0402, 040500 in 0406 skladno z | V svežih jajcih brez lupin, v ptičjih jajcih in jajčnih rumenjakih, naštetih v Prilogi I pod oznakami KN 040700 in 0408 |

Abamektin (vsota avermektina B1a, avermektina B1b in delta-8,9 izomera avermektina B1a) | 0,02 živinska jetra (glej Uredbo (ES) št. 3425/93) 0,01 drugi proizvodi | 0,005 | 0,01 |

Bifentrin | 0,1 živinska mast 0,05 drugi proizvodi | 0,01 | 0,01 |

Bitertanol | 0,05 | 0,05 | 0,05 |

Bromopropilat | 0,05 | 0,05 | 0,05 |

Flucitrinat (vsota izomerov, izraženih kot flucitrinat) | 0,05 | 0,05 | 0,05 |

Metakrifos | 0,01 | 0,01 | 0,01 |

Penkonazol | 0,05 | 0,01 | 0,05 |

Prokloraz (vsota prokloraza in njegovih metabolitov, ki vsebujejo 2,4,6-triklorofenol frakcijo, izraženo kot prokloraz) | 0,2 goveja mast 2,0 goveja jetra 0,5 goveje ledvičke 0,1 drugi proizvodi | 0,02 | 0,1 |

Profenofos | 0,05 | 0,01 | 0,05 |

Resmetrin, vključno z drugimi mešanicami sestavnih izomerov (vsota izomerov) | 0,1 | 0,1 | 0,1 |

Tridemorf | 0,05 | 0,05 | 0,05 |

Triadimenol in triadimefon (vsota triadimenola in triadimefona) | 0,1 | 0,1 | 0,1 |

--------------------------------------------------

PRILOGA III

Ostanki pesticidov | Najvišje mejne vrednosti v mg/kg (ppm) |

V mesu vključno z maščobo, mesnih izdelkih, drobovini in živalskih maščobah, naštetih v Prilogi I pod oznakami KN ex0201, 0202, 0203, 0204, 02050000, 0206, 0207, ex0208, 020900, 0210, 160100 in 1602 | V mleku in mlečnih proizvodih, naštetih v Prilogi I pod oznakami KN 0401, 0402, 040500 in 0406 | V svežih jajcih brez lupin, v ptičjih jajcih in jajčnih rumenjakih, naštetih v Prilogi I pod oznakami KN 040700 in 0408 |

Azociklotin in ciheksatin (vsota azociklotina in ciheksatina, izražena kot ciheksatin) | 0,2 goveje meso 0,05 drugi proizvodi | 0,05 | 0,05 |

Fenpropimorfna karboksilna kislina (BF 421-2), izražena kot fenoprofimorf | 0,3 jetra govedi, koz, prašičev in ovc 0,05 ledvičke govedi, koz, prašičev in ovc 0,01 perutninsko meso, mast, užitna drobovina 0,02 meso govedi, koz, prašičev in ovc 0,01 drugi proizvodi | 0,01 | 0,01 |

Ciromazin | 0,05 vsi proizvodi razen ovčetine | 0,02 | 0,2 |

Klofentezin (vsota vseh sestavin, ki vsebujejo 2-klorobenzoilno frakcijo, izraženo kot clofentezin) | 0,1 jetra govedi, ovc in koz 0,05 drugi proizvodi | 0,05 | 0,02 |

Alfa-(3-hidroksibutil)-alfa-(4-klorofenil)-1H-1,2,4-triazol-1-propanenitril (RH9090), izraženo kot miklobutanil | 0,01 | 0,01 | 0,01 |

--------------------------------------------------

PRILOGA IV

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------